Държавен вестник, бр. 28, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  28
НАРЕДБА
за оформяне, подаване и експертиза на за­
явки за регистрация на марки и географски 
означения
Г л а в а  п ъ р в а
ОБЩИ ПОЛОЖЕНИЯ
Чл. 1. Наредбата урежда начина на офор-
мяне, реда за подаване и експертиза в Патент-
ното ведомство на заявките за регистрация 
на марки и географски означения.
Чл. 2. (1) Заявката за регистрация на марка 
или на географско означение се подава на 
място в Патентното ведомство, по пощата, по 
факс или по електронен път чрез електронната 
поща на ведомството или чрез Портала за 
електронни услуги на Патентното ведомство.
(2) При подаване на заявка по факс или 
чрез електронната поща без квалифициран 
електронен подпис, датата на подаване се 
запазва, ако в 14-дневен срок от подаването 
в Патентното ведомство бъде получен ориги-
налът на заявката, подписан с квалифициран 
електронен или със саморъчен подпис.
Чл. 3. (1) Когато заявителят е физическо 
лице, в заявката се посочват името, презимето 
и фамилията; гражданството; ЕГН или личен 
номер, ако има такъв; постоянен и настоящ 
адрес или адрес на пребиваване, както и елек-
тронен адрес или адрес за кореспонденция на 
територията на Република България.
(2) Когато заявителят е юридическо лице, 
в заявката се посочват наименованието и 
видът на юридическото лице в съответствие 
с регистрацията му; ЕИК, БУЛСТАТ или ек-
вивалентен номер за чуждестранните юриди-
чески лица; седалище и адрес на управление; 
държавата, по законодателството на която 
е учредено, както и електронен адрес или 
адрес за кореспонденция на територията на 
Република България.
(3) Заявителите по ал. 1 и 2, когато пре-
доставят съответните данни, ако разполагат 
с такива, се съгласяват да получават ко-
респонденцията във връзка със заявката за 
регистрация по посочения от тях начин чрез 
едно от изброените средства:
1. уникален идентификатор (потребител-
ско име) в портала за електронни услуги на 
Патентното ведомство;
2. уникален идентификатор (потребител-
ско име, персонален идентификационен код, 
единен граждански номер, електронен адрес 
и др.) в информационната система за сигурно 
електронно връчване като модул на Единния 
портал за достъп до електронни админи-
стративни услуги по смисъла на Закона за 
електронното управление;
3. адрес на електронна поща;
4. мобилен или стационарен телефонен 
номер, който позволява получаване на съоб-
щение, съдържащо информация за изтегляне 
на съставения документ от информационна 
система за връчване или в случай че изтегля-
нето не е технически възможно, да позволява 
изпращане от получателя на обратно кратко 
текстово съобщение, потвърждаващо получа-
ването на съобщението;
5. факс.
(4) При съвместна заявка за всеки от зая-
вителите се предоставят данните по ал. 1 – 3, 
като се посочва един от заявителите в ка-
чеството му на общ представител за водене 
на кореспонденцията по заявката, освен ако 
е налице упълномощено лице по чл. 3, ал. 1 
от Закона за марките и географските озна-
чения (ЗМГО).
(5) Кореспонденцията с притежател на меж-
дународна регистрация, който има постоянен 
адрес или е установен в държава – членка 
на Европейския съюз, в държава – страна 
по Споразумението за Европейското иконо-
мическо пространство или в Конфедерация 
Швейцария, се води по електронен път, а ако 
по технически причини се налага същата да 
бъде изпратена по пощата, тя се изпраща 
на посочения от притежателя адрес за ко-
респонденция на територията на Република 
България.
Чл. 4. (1) Заявката трябва да бъде подписана 
лично от заявителя или от упълномощено лице 
по чл. 3, ал. 1 от ЗМГО, наричано по-нататък 
„пълномощник“.
(2) Когато заявката е от юридическо лице, 
тя се подписва от законния му представител 
с посочване на името, фамилията и длъж-
ността му.
(3) При съвместна заявка тя се подписва 
от всички заявители, освен ако е подадена 
чрез пълномощник.
(4) Когато заявката е подадена чрез дру-
жество или съдружие на представители по 
индустриална собственост или на адвокати, 
наричани по-нататък „обединение“, тя се под-
писва поне от един от членовете на обедине-
нието с посочване на неговото име и фамилия 
наред с наименованието на обединението.
(5) Когато заявката и кореспонденцията по 
нея се подават от лица, които нямат постоя-
нен адрес или не са установени в Република 
България или в друга държава – членка на 
Европейския съюз, в държава – страна по Спо-
разумението за Европейското икономическо 
пространство, или в Конфедерация Швейца-
рия, действията пред Патентното ведомство 
се извършват чрез пълномощник.
(6) Изискването по ал. 5 е приложимо и 
за международните регистрации, по които 
Република България е посочена страна.
(7) Подписване на заявката не е задължи-
телно, в случай че е подадена чрез Портала за 
електронни услуги на Патентното ведомство.